"เบญจา"มึนหวยออนไลน์ไม่คืบ
มึนหวยออนไลน์ไม่คืบ แจงคณะทำงานอยู่ระหว่างเร่งดำเนินการ คาด 1-2 เดือนรู้ผล เตรียมสั่งถกบอร์ดสลากฯ กลาง ก.พ. นี้
28 ม.ค. 2556

มึนหวยออนไลน์ไม่คืบ แจงคณะทำงานอยู่ระหว่างเร่งดำเนินการ คาด 1-2 เดือนรู้ผล เตรียมสั่งถกบอร์ดสลากฯ กลาง ก.พ. นี้
นางเบญจา หลุยเจริญ อธิบดีกรมศุลกากร ในฐานะประธานสำนักงานสลากกินแบ่งรัฐบาล เปิดเผยว่า จะมีการประชุมคณะกรรมการสลากฯ อีกครั้ง ในช่วงกลางเดือน ก.พ. นี้ เพื่อหารือถึงความคืบหน้าในโครงการจำหน่ายสลากด้วยเครื่องอัตโนมัติ (หวยออนไลน์) ซึ่งขณะนี้บริษัท ล็อกเล่ย์ จีเท็ค เทคโนโลยี อยู่ระหว่างการเร่งสำรวจความพร้อมของเครื่องจำหน่าย โดยเบื้องต้นคาดว่าน่าจะมีความชัดเจนในช่วง 1-2 เดือนนี้
นอกจากนี้ คณะทำงานที่รับผิดชอบในการศึกษาความเป็นไปได้ของโครงการหวยออนไลน์ ทั้ง 23 กิจกรรมก็ยังอยู่ระหว่างการดำเนินการ ยังไม่ได้มีการรายงานความสำเร็จ หรือความชัดเจนในแต่ละกิจกรรมให้คณะกรรมการสลากฯ พิจารณาแต่อย่างใด
ก่อนหน้านี้ นายทนุศักดิ์ เล็กอุทัย รมช.คลังออกระบุว่า หวยออนไลน์ ไม่ใช่เรื่องเร่งด่วน เพราะมีเสียงคัดค้านจากหลายฝ่ายว่าเป็นการมอบเมา จึงขอวลาทำความเข้าใจกับฝ่ายที่ไม่เห็นด้วย
ทั้งนี้ รมช.คลัง ยืนยันว่า การทำหวยออนไลน์จะแก้ปัญหาหวยใต้ดินให้ลดลง และแก้ไขปัญหาสลากเกินราคา อย่างไรก็ตามหวยออนไลน์จะทำเฉพาะเลขท้าย 2 และ 3 ตัวเท่านั้น ยังไม่ทำเลข 6 หลัก เพราะจะกระทบการสลากใบปกติ ทำให้ผู้มีรายได้และคนพิการที่เป็นตัวแทนจำหน่ายได้รับผลกระทบไปด้วย